जिले के एक गांव की महिला ने दो युवकों पर दुराचार करने और मोबाइल से उसकी फोटो खींचकर उसके पति को भेजने का आरोप लगाया है। पति ने फोटो मिलने पर महिला को घर से निकाल दिया। पुलिस ने आरोपी युवकों के खिलाफ मामला दर्ज कर जांच शुरू कर दी है। पीड़िता ने बताया कि वह 25 अक्तूबर 2017 को किसी काम से बाघापुराना गई थी। आरोपी जगसीर सिंह अपने साथ मोटरसाइकिल पर बैठाकर एक मोटर पर ले गया और रास्ते में उसने अपने साथी सिमरजीत सिंह को भी साथ ले लिया। मोटर पर दोनों आरोपियों ने उसके साथ दुराचार किया और कहा कि यदि किसी को बताया तो जान से मार देंगे। इस दौरान जगसीर सिंह ने अपने मोबाइल फोन से अश्लील फोटो भी खींच ली थी।